Μεγάλη Πρέσπα

Η Μεγάλη Πρέσπα (αρχαία ονομασία: Μεγάλη Βρυγηίς) είναι η τρίτη μεγαλύτερη λίμνη της Βαλκανικής χερσονήσου, μετά τη λίμνη Σκόδρα και την Οχρίδα. Βρίσκεται στο νοτιοδυτικό τμήμα της χερσονήσου, μεταξύ των κρατών Ελλάδας, Βόρειας Μακεδονίας και Αλβανίας. Η συνολική έκταση της λίμνης είναι 273 τ.χλμ.. Περίπου το 60% της λίμνης, ανήκει στη Βόρεια Μακεδονία, ενώ στην Ελλάδα ανήκουν 39,4 τ.χλμ. (22%) και στην Αλβανία, το 18%Επίτομο γεωγραφικό Λεξικό, Σταματελάτου, Εκδ. Ερμής ISBN 960-320-133-2. Η λίμνη βρίσκεται σε υψόμετρο 850 μέτρων. Συνδέεται στα νότια με την γειτονική της Μικρή Πρέσπα, από την οποία απέχει περίπου 300 μέτρα. Με την Οχρίδα, χωρίζεται από το όρος Ξεροβούνι (Σούβα Γκόρα), υπάρχουν όμως πολλά υπόγεια ρήγματα, και επειδή η λίμνη της Οχρίδας είναι αρκετά χαμηλότερη σε υψόμετρο, νερά της Μεγάλης Πρέσπας, κατευθύνονται προς τα εκεί. Η Μεγάλη Πρέσπα είναι 10 μ. χαμηλότερα από τη Μικρή Πρέσπα.

 Οικισμοί κοντά στην Μεγάλη Πρέσπα 
Στο Ελληνικό τμήμα της Μεγάλης Πρέσπας, το μοναδικό χωριό που βρίσκεται κοντά στη λίμνη είναι, οι Ψαράδες, και είναι ανακηρυγμένος παραδοσιακός οικισμός. Δίπλα στον οικισμό, βρίσκονται τρία ασκηταριά: της Μεταμόρφωσης (13ος αιώνας), της Μικρής Ανάληψης (15ος αιώνας) και της Παναγιάς Ελεούσας, το οποίο Χτίστηκε το 1373, και είναι προσβάσιμα μόνο με βάρκα. Το Ελληνικό τμήμα της Μεγάλης Πρέσπας ανήκει διοικητικά εξ ολοκλήρου στον Νομό Φλώρινας. Η Ελλάδα κατέχει το 18% της Μεγάλης Πρέσπας.
Στο αλβανικό τμήμα της Μεγάλης Πρέσπας, βρίσκονται τα χωριά Λέσκα, Πούστετς, Ντιέλλας, Γκλομποτσάνη, Ντόλνα Γκορίτσα και Καλλαμάς, και το νησί Μάλιγκραντ, το οποίο βρίσκεται κοντά στο «τριεθνές Μεγάλης Πρέσπας», στα σύνορα Ελλάδας - Αλβανίας και Βόρειας Μακεδονίας. Στις αλβανικές όχθες της Μεγάλης Πρέσπας, στην Τρεστενίκα, υπάρχουν επίσης δύο ασκηταριά: του Αρχαγγέλου Μιχαήλ και το Γενέσιο της Θεοτόκου στο νησί Μάλιγκραντ. Περίπου 2 χιλιόμετρα από το χωριό Πούστετς, επίσης, βρίσκεται σπήλαιο με τον ναό της Αγίας Παρασκευής. Το Αλβανικό τμήμα της Μεγάλης Πρέσπας ανήκει διοικητικά εξ ολοκλήρου στον Νομό Κορυτσάς. Η Αλβανία κατέχει το 22% της Μεγάλης Πρέσπας.
Τέλος, στο τμήμα της Μεγάλης Πρέσπας, στην Βόρεια Μακεδονία, βρίσκονται τα χωριά Κόντσκο, Στένιε, Οτέσεβο, Ποκρβένικ, Κουρμπίνοβο, Πρέτορ, Σλίβνιτσα, Κρανιά Πελαγονίας, Στρούμποβο, Νάκολετς και Κάτω Δουπένι, και το νησί Γκόλεμ Γκραντ, το οποίο είναι το μεγαλύτερο νησί στην χώρα, με έκταση 0.18 τ.χλμ., και επίσης το μόνο που βρίσκεται σε φυσική λίμνη στην γειτονική χώρα και το οποίο επίσης βρίσκεται, δίπλα στο «τριεθνές Μεγάλης Πρέσπας», στα σύνορα Ελλάδας - Αλβανίας και Βόρειας Μακεδονίας. Το κομμάτι αυτό διαθέτει επίσης ασκηταριά, ενω σε κάποια χωριά διαθέτει και παραλίμνιες ακτές. Κοντινότερη πόλη και μεγαλύτερη πόλη κοντά στην λίμνη, είναι η Ρέσνα. Το τμήμα της Μεγάλης Πρέσπας στην Βόρεια Μακεδονία ανήκει διοικητικά εξ ολοκλήρου στην Περιφέρεια Πελαγονίας. Η Βόρεια Μακεδονία κατέχει το μεγαλύτερο κομμάτι (το 60%) της Μεγάλης Πρέσπας.

 Φωτοθήκη 

 Δείτε επίσης 
 Λίμνες Πρέσπες

 Παραπομπές 

Εξωτερικοί σύνδεσμοι
Καθημερινή 21/11/2009 Μεγάλη Πρέσπα
Η περιοχή των Πρεσπών
eosnap.com Λίμνες της Αλβανίας

Κατηγορία:Λίμνες του νομού Φλώρινας
Κατηγορία:Λίμνες της Βόρειας Μακεδονίας
Κατηγορία:Λίμνες της Αλβανίας